Richard E. Grant (gebore op 5 Mei 1957 as Richard Grant Esterhuysen) is ’n Swazi-Engelse akteur. Hy het sy rolprentdebuut gemaak as Withnail in die drama Withnail and I (1987). Ander fliekrolle sluit in Jack Seward in Bram Stoker's Dracula (1992) en Zander Rice in Logan (2017). Hy is vir ’n Oscar vir beste byspeler benoem vir sy rol as Jack Hock in Can You Ever Forgive Me? (2018). Op televisie het Grant verskyn in reekse soos Game of Thrones en Doctor Who. Grant is as Richard Grant Esterhuysen in Mbabane, Swaziland (nou eSwatini), gebore. Hy het in Mbabane skoolgegaan en daarna Engels en drama aan die Universiteit van Kaapstad studeer. Hy het sy verhoognaam aangeneem nadat hy na Brittanje verhuis en by Equity geregistreer het. "STAR PROFILE Richard E Grant". Evening Times. 5 Junie 2003. Geargiveer vanaf die oorspronklike op 7 November 2012. Besoek op 26 Februarie 2019. The World According To Grant, The Evening Standard Magazine - Friday 17 Januarie 2003 Busy Making Other Plans: Richard E. Grant, stopsmilingonline.com, 21 Junie 2006.